《次池亭韵》
宋代·叶茵

凭虚结草亭，占得古来清。
睡债茶驱遣，诗情酒发明。
梅撑拳石瘦，芦障一阑平。
未尽逍遥意，重寻枕簟盟。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。